Lav et referat af nedenstående tekst:

Tekst:
Om få dage tikker beskeden ind til mange tusinde unge om, hvorvidt de er kommet ind på drømmestudie - og ikke mindst i hvilken by, de fremover skal studere i. Og det er langt fra ligegyldigt om studiebøgerne skal findes frem til København eller Aalborg, i hvert fald når det handler om bolig og hvor stor en bolig, man som studerende kan regne med at få råd til på en SU. Af landets 36 studiebyer er der store forskelle på, hvor meget bolig de studerende kan få for SU’en. Ikke overraskende er det dyrest i København, hvor den høje kvadratmeterpris gør, at SU’en i gennemsnit kun rækker til en lejebolig på 34,2 kvadratmeter. Det viser en undersøgelse foretaget af akutbolig.dk. Dette er vel og mærke, hvis hele SU’en går til huslejen. Hvis studerendes økonomiske råderum skal række til andet end bolig, må de studerende derfor nøjes med langt mindre. - Manglen på små boliger i storbyerne betyder, at mange studerende, i jagten på et sted at bo, er nødsaget til at bruge hele SU’en på bolig, siger Daniel Juhl, adm. direktør for Akutbolig.dk. Mens man for samme beløb, altså SU´en, kan få 61,3 kvadratmeter i Aalborg, hele 66 kvadratmeter i Hjørring og ikke færre end 82,5 kvadratmer i Thisted. En almindelig SU for udeboende, der læser på en videregående uddannelse er på  6.166 kr. pr. måned før skat i 2019. Undersøgelsen er baseret på kvadratmeterpriser på 5.937 lejeboliger i studiebyerne, der har været annonceret ledige på akutbolig.dk i løbet af de seneste fire måneder. I beregningen af antal kvadratmeter på SU er der taget udgangspunkt i en SU efter skat på 5286 kr. pr. måned.

Referat:
Ny undersøgelse fra Akutbolig.dk viser, at der er store forskelle på hvor meget bolig de kommende studerende kan få for SU’en.